[bookmark: _GoBack]VENDIM
Nr.93, datë 30.11.2010

PËR MIRATIMIN E PROGRAMIT TË ULJES SË HUMBJEVE TOTALE PËR TRI PERIUDHAT E RREGULLIMIT

Në mbështetje të nenin 9 të ligjit nr.9072, datë 22.5.2003 “Për sektorin e energjisë elektrike”, të ndryshuar, të pikës 4.5 të deklaratës rregullatore, të miratuar me vendimin e Bordit të Komisionerëve nr.12, datë 3.3.2009, Bordi i Komisionerëve të Entit Rregullator të Energjisë (ERE), në mbledhjen e tij të datës 30.11.2010, pasi analizoi propozimin e riskedulimit të programit të uljes së humbjeve totale të propozuar nga “CEZ shpërndarje” sh.a. dhe relacionin e përgatitur nga Drejtoria e Licencimit dhe Monitorimit të Tregut dhe Drejtoria Juridike dhe Mbrojtjes së Konsumatorit, 

VENDOSI:

1. Të miratojë programin e uljes së humbjeve për të tria periudhat e rregullimit sipas skedulit të mëposhtëm:
- 6% ulje kumulative për periudhën e parë të rregullimit 1 janar – 31 dhjetor 2010 dhe për periudhën e dytë të rregullimit 1 janar - 31 dhjetor 2011. 
- 11% ulje për periudhën e tretë të rregullimit 1 janar 2012 – 31 dhjetor 2014, në përputhje me planin e investimeve që do të miratohet për kompaninë nga ERE për periudhën përkatëse.
2. Ngarkohet “CEZ shpërndarje” për zbatimin e këtij vendimi.
Ky vendim hyn në fuqi menjëherë.
Ky vendim botohet në Fletoren Zyrtare.

Bujar Nepravishta
